CELEX: 62012TN0545
Language: hu
Date: 2012-12-17 00:00:00
Title: T-545/12. sz. ügy: 2012. december 17-én benyújtott kereset — Mory és társai kontra Bizottság

9.3.2013   
            
            
               HU
            
            
               Az Európai Unió Hivatalos Lapja
            
            
               C 71/23
            
         2012. december 17-én benyújtott kereset — Mory és társai kontra Bizottság
   (T-545/12. sz. ügy)
   2013/C 71/36
   Az eljárás nyelve: francia
   
      Felek
   
   
      Felperesek: a Mory SA (Pantin, Franciaország), a Mory Team (Pantin); és a Compagnie française superga d’investissement dans le service (CFSIS) (Miraumont, Franciaország) (képviselők: B. Vatier és F. Loubières ügyvédek)
   
      Alperes: az Európai Bizottság
   
      Kérelmek
   
   A felperesek azt kérik, hogy a Törvényszék:
   
               —
            
            
               semmisítse meg a Bizottság határozatát;
            
         
               —
            
            
               kötelezze a Bizottságot a költségek viselésére.
            
         
      Jogalapok és fontosabb érvek
   
   A felperesek öt jogalapra hivatkoznak a Bizottság 2012. április 4-i C(2012) 2401 végleges határozata ellen benyújtott keresetük alátámasztása érdekében, mely határozatban a Bizottság megállapította, hogy a 2012. március 9-i C(2012) 1616 végleges bizottsági határozat 2. cikkében a Serman társaságokkal szemben előírt, az állami támogatások visszatéríttetésére vonatkozó kötelezettség nem terjed ki a Serman csoport eszközeinek lehetséges megszerzőire (1).
   
               1.
            
            
               Az első, a Bizottságnak a megtámadott határozat meghozatalára vonatkozó hatásköre hiányára, és az ennek kapcsán elkövetett hatáskörrel való visszaélésre alapított jogalap, mely szerint újabb alapos vizsgálat nélkül a Bizottságnak nincs hatásköre olyan határozatot hozni, mely megállapítja, a 2012. március 9-i határozat végrehajtására elfogadott eljárás nem jelenti ez utóbbi visszaélésszerű megkerülését.
            
         
               2.
            
            
               A második, az állami támogatások ellenőrzése keretében a hivatalos vizsgálati eljárás komoly kétségek felmerülése esetén történő alkalmazására irányuló kötelezettség megsértésére alapított jogalap
            
         
               3.
            
            
               A harmadik, a tárgy és az indokolás ellentmondásosságára alapított jogalap, amennyiben egyrészt a határozat Bizottság által hivatkozott tárgya és annak tényleges tartalma nem egyenértékűek, és másrészt a határozat ellentmondásos kritériumokat tartalmaz a támogatott tevékenységek és e tevékenységek megszerzője közötti gazdasági folytonosság hiányának értékelését illetően.
            
         
               4.
            
            
               A negyedik, a következőkkel kapcsolatban elkövetett nyilvánvaló mérlegelési hibákra alapított jogalap: i) az értékesítés tárgya, ii) az átvételi ár, iii) az átvétel időpontja, iv) az új tulajdonosok és részvényesek függetlenségének mértéke, valamint v) a művelet gazdasági logikája.
            
         
               5.
            
            
               Az ötödik, a jogalap hiányára alapított jogalap, amennyiben a határozatot annak vizsgálata nélkül fogadta el a Bizottság, hogy az eszközök átruházására a piaci értékükön került-e sor, illetve az abból eredő következmények vizsgálata nélkül, hogy az átvevő ugyanahhoz a csoporthoz tartozik, mint amelyik a jogellenes támogatásokat nyújtotta.
            
         
      (1)  SA.34547 (2012/N) álami támogatás (Franciaország), melyet közzétettek az Európai Unió Hivatalos Lapjában (HL 2012., C 305., 10. o.).